Raychem : 4812454003 Heat Shrink Tubing | TE Connectivity
TE Part # VERSAFIT-3-0-SP
TE Internal #: 4812454003
Expanded Inside Diameter (Min) : 77.49 mm [ 3.05 in ] Uniform van SAPD konstabel word van haar lyf af gesteel | SAUK.co.za - Nuus.info
Uniform van SAPD konstabel word van haar lyf af gesteel
’n Dag voor die aanvang van Vrouemaand is ’n vroulike polisiekonstabel van die Oos-Kaap Dinsdagoggend in ’n taxi van haar polisie-uniform beroof en amper verkrag.
Die voorval het omstreeks 05:00 gebeur terwyl die 30-jarige polisiekonstabel na die KwaNobuhle-polisiekantoor, waar sy gestasioneer is, onderweg was.
Na verneem word, is sy in die taxi deur ’n man oorrompel wat haar uniform van haar lyf afgeruk het.
Die aanvaller het hierna glo probeer om die polisievrou te verkrag, maar sy het hom met die hulp van die taxibestuurder gekeer.
Die aanvaller het met haar uniform gevlug.
Ons kan nie toelaat dat hulle tussen wetsgehoorsame burgers woon nie. Hulle moet in hegtenis geneem word en tronk toe gestuur word, waar hulle hoort.
Lt.genl. Liziwe Ntshinga
Ná die voorval het die taxibestuurder die polisievrou in Silvertown, KwaNobuhle, afgelaai waar sy deur gemeenskaplede gehelp is.
Kapt. Gerda Swart, polisiewoordvoerder, sê die polisiebeampte is erg getraumatiseer en sy is in ’n plaaslike hospitaal behandel.
’n Saak van roof en poging tot verkragting word deur die polisie ondersoek.
Swart sê dit is uiters belangrik vir die polisie om die gesteelde uniform terug te kry, omdat misdadigers polisie-uniforms gebruik om hulself as beamptes voor te doen.
Lt.genl. Liziwe Ntshinga, provinsiale polisiekommissaris, het haar skok oor die voorval uitgespreek en ’n beroep op die gemeenskap gedoen om hul samewerking in die ondersoek te gee.
“Aanvalle op vroue en kinders sal nie geduld word nie, veral nie wanneer dit ’n polisiebeampte is wat op pad werk toe is om haar gemeenskap te dien en te beskerm nie.
“Ons vra die gemeenskap om dié gewelddadige misdadigers te identifiseer. Ons kan nie toelaat dat hulle tussen wetsgehoorsame burgers woon nie. Hulle moet in hegtenis geneem word en tronk toe gestuur word, waar hulle hoort,” het Ntshinga gesê.
Categories: Afrikaans, Afrikaner, geweld, Inligting, misdaad, Nuus, Polisie, SAPD
Tags: aanvaller, afrikaans, Afrikaanse, Afrikaanse Nuus, Afrikaner, Berig, Info, misdaad, Nuus, Oos-Kaap, polisie-uniform, Polisiebeampte, polisiekonstabel, polisievrou, South Africa, Suid Afrika
« Radio Kalahari Orkes is in Pretoria
Hoekom gaan Gautrein winste na buiteland? »